### | | | | --- | --- | | | | | --- | | **Teknik- og Miljøudvalget** 8. oktober 2020 Sagsnr. 710-2018-43661 Dok.nr. 710-2020-222146 Sagsbehandler DPBSTE | | 152.                Opklassificering af veje - Påtænkte afgørelser i tredje etape - Åbent

###

|  |  |
| --- | --- |
| Tidl. politisk behandling | BY 30.10.18 pkt. 170 |
| Forventet sagsgang | TM-U |
| Lovgrundlag | Lov om offentlige veje |

###

**SAGENS INDHOLD**

Teknik- og Miljøudvalget skal i denne sag tage stilling til
påtænkte afgørelser om opklassificeringen af private fællesveje til offentlige
veje. Sagen omfatter projektets tredje etape af i alt syv etaper. I denne sag
skal der tages stilling til opklassificeringen i [adresse] og [adresse]. Der er
i alt 75private fællesveje i tredje
etape, hvoraf 38 foreslås opklassificeret.

Byrådet godkendte 30. oktober
2018 en samlet plan for opklassificering af private fællesveje. Nedenfor
fremhæves de væsentligste elementer af den tidligere beslutning.

Kommunens beslutning om
opklassificering skal begrundes i en konkret trafikal vurdering af den enkelte
vej. Vurderingen skal tage udgangspunkt i følgende fire trafikale forhold:

·
Trafikintensitet

·
Vejens betydning for det omkringliggende vej- og stinet

·
Vejens art

·
Typen af færdsel.

Nedenfor fremgår den
aktuelle tidsplan for tredje etape:

|  |  |
| --- | --- |
| Aktivitet i anden etape | Tid |
| Politisk behandling af påtænkte afgørelser (TM-U) | 8. oktober 2020 |
| Borgermøde for tredje etape | 26. oktober 2020 |
| Påtænkte afgørelser sendes i høring | Oktober - november 2020 |
| Udarbejdelse af udkast til endelig afgørelser | Januar - februar 2021 |
| Politisk behandling af afgørelser (TM-U) | Marts 2021 |
| Udmatrikulering af opklassificerede veje | April - oktober 2021 |
| Ikrafttrædelse | 15. oktober 2021 |

**VURDERING**

I overensstemmelse med den politisk vedtagne proces har
Teknik og Miljø foretaget en konkret trafikal vurdering af de 75 private
fællesveje placeret i tredje etape.  På den baggrund foreslår Teknik og Miljø,
at 38 private fællesveje opklassificeres helt eller delvist. Hvilke veje og
vejstrækninger, der foreslås opklassificeret, og begrundelserne herfor, fremgår
af bilagene til sagen.

37private fællesveje
foreslås ikke opklassificeret. Vejenes trafikale betydning kan ikke begrunde en
opklassificering. Der er enten tale om grusveje med få eller ingen boliger
eller stikveje til offentlige hoved-/stamveje. Det bemærkes, at forvaltningen
har anlagt en skønsmæssig vurdering af vejenes trafikale betydning, som
medfører at vejene i videst muligt omfang opklassificeres.

Sagen er vedlagt følgende fire bilag, som indgår i
beslutningsgrundlaget for de påtænkte afgørelser:

·
Bilag 1 indeholder et samlet oversigtskort over alle vejene
omfattet af projektets tredje etape

·
Bilag 2 indeholder en vejliste over disse veje

·
Bilag 3 indeholder de påtænkte afgørelser, inklusive begrundelse
og kortbilag

·
Bilag 4 indeholder en redegørelse over potentielle klageinstanser
og deres kompetence.

**ØKONOMI**

Driften af de opklassificerede veje finansieres af
driftsudvidelsen vedtaget i Budget 2018-21. Udmatrikulering af veje og
udskiftning af slidlag finansieres af anlægsmidler, som er vedtaget i Budget
2020-23 (A-237).

**INDDRAGELSE**

Efter Teknik- og Miljøudvalgets godkendelse af de påtænkte
afgørelser sendes de i åben høring på kommunens hjemmeside i november 2020. Her
vil alle have mulighed for at afgive høringssvar.

På veje, der planlægges opklassificeret, vil de påtænkte
afgørelser også blive sendt i individuel høring hos de vejberettigede og
vejejerne. Dette er et lovkrav. Fristen for høringen fastsættes til fire uger.

Der afholdes borgermøder i forbindelse med høringsfasen.
Borgermødet for tredje etape afholdes 26. oktober2020 i Hinnerup.

**INDSTILLING**

Direktøren for Teknik og Miljø
indstiller til Teknik- og Miljøudvalget:

1.
At de påtænkte afgørelser sendes i høring.

**BESLUTNING**

**Bilag**

|  |  |
| --- | --- |
| Bilag 1 Oversigtkort over tredje etape | 710-2020-241200 |
| Bilag 2 Vejliste med veje der påtænkes opklassificeret | 710-2020-241172 |
| Bilag 3 Påtænkte afgørelser om opklassificering | 710-2020-246473 |
| Bilag 4 Redegørelse over potentielle klageinstanser og deres kompetence | 710-2020-241181 |